Иван Бунин
В полето
сухостебли кукурузи…

Превод от руски: Кирил Кадийски, 2003

chitanka.info

В полето — сухостебли кукурузи,

ластуни бледи, път изрит криви;

в морето — хлад и синкави медузи

и под водата — алени треви.

Поля и есен. И море в покоя,

и голи зъбери в нощта. Вървим

към тъмен бряг… Морето чезне в своя

потаен сън: велик, невъзмутим.

— Водата виждаш ли? — мъглив, живачен

отблясък — не земя, не свод — съзрях;

отблясък звезден там, под нас, сред здрачен

бездънно-блед фосфоресциращ прах.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.